Clara Bow

**Clara Gordon Bow** (født 29. juli 1905 i Brooklyn i New York i  USA, død 27. september 1965 i Culver City i California) var en amerikansk skuespiller best kjent for sin innsats i stumfilmer i 1920-årene.

## Liv og virke
### Bakgrunn
Clara Bow hadde en tøff oppvekst med en voldelig far og en schizofren mor. Hun vokste opp i fattigdom i Brooklyn i New York. Da hun var ni år døde hennes beste venn, Johnny, i hennes armer etter en alvorlig brannskade.

Som tenåring deltok Bow i en skjønnhetskonkurranse, «The Fame and Fortune Contest», som hun vant. Dette innledet hennes filmkarriere. Hennes mor prøvde å drepe henne med kniv da hun forsøkte å komme inn i filmindustrien, men dette stanset henne ikke.

### Karriere
Clara Bow ble tatt med til Hollywood av produsenten B.P. Schulberg, en mann som utnyttet henne både seksuelt og økonomisk. Han fikk henne til å arbeide hardere enn de fleste av datidens andre stjerner, men betalte henne svært lite. Hun spilte i til sammen 58 filmer fra 1922 til 1933, og da hun var på sitt mest populære, i 1929, mottok hun over 45&nbsp;000 fanbrev hver måned. Hennes berømmelse hadde fra et par meget fremgangsrike filmer vært internasjonal fra 1926 og 1927, og i USA ble hun ansett som den kvintessensielle *«[[It Girl]]»*, noe som man den gang kalte glamorøse unge damer.

Bow var også involvert i en del rettssaker, alt fra ubetalt skatt til å ha «stjålet» andre kvinners ektemenn.

Da det begynte å komme lyd på film dalte hennes popularitet på grunn av hennes markante brooklynaksent. Etter å ha forsøkt et comeback med filmene *Call Her Savage* (1932) og *Hoop-La* (1933), giftet hun seg med cowboystjernen Rex Bell og forlot helt filmindustrien i en alder av 26.

Med Rex Bell fikk hun to sønner, men på grunn av at hun var mentalt ustabil og schizofren, som sin mor, fikk hun ikke lov til å se dem. Det var også hennes ustabile tilstand, samt et vektproblem, som gjorde at hun aldri gikk inn i showbusiness igjen.

Den 27. september 1965 døde Bow av et hjerteinfarkt i Los Angeles. Hun ble 60 år gammel.

## Filmografi

 
* *[[Ingen får vite det?]]* (1922)
* *[[Down to the Sea in Ships]]* (1922)
* *[[Enemies of Women]]* (1923)
* *[[Sminkede idealer]]* (1923)
* *[[Maytime]]* (1923)
* *[[Ungt blod (1923)|Ungt blod]]* (1923)
* *[[Grit (film)|Grit]]* (1924)
* *[[Poisoned Paradise]]* (1924)
* *[[Livets gleder]]* (1924)
* *[[Wine (film)|Wine]]* (1924)
* *[[Hans første hustru]]* (1924)
* *[[Helen's Babies]]* (1924)
* *[[This Woman]]* (1924)
* *[[Black Lightning]]* (1924)
* *[[Et justismord]]* (1925)
* *The Adventurous Sex* (1925)
* *Eve's Lover* (1925)
* *[[En pokkers jente]]* (1925)
* *[[Den røde stamme]]* (1925)
* *My Lady's Lips* (1925)
* *Parisian Love* (1925)
* *[[Kyss meg igjen]]* (1925)
* *The Keeper of the Bees* (1925)
* *The Primrose Path* (1925)
* *Free to Love* (1925)
* *[[Fart i tingene]]* (1925)
* *The Plastic Age* (1925)
* *[[The Ancient Mariner]]* (1925)
* *My Lady of Whims* (1925)
* *Dance Madness* (1926)

* *Shadow of the Law* (1926)
* *Two Can Play* (1926)
* *[[Fædrenes Synder]]* (1926)
* *Fascinating Youth* (1926)
* *[[Sminkede læber]]* (1926)
* *[[Flirt og alvor]]* (1926)
* *[[Evig din i 14 dager]]* (1926)
* *[[Det Evig Lokkende]]* (1927)
* *[[Skriket Efter Mor]]* (1927)
* *Rough House Rosie* (1927)
* *[[Wings (film)|Wings]]* (1927)
* *Hula* (1927)
* *A Trip Through the Paramount Studio* (1927) (kortfilm)
* *Get Your Man* (1927)
* *Red Hair* (1928)
* *Ladies of the Mob* (1928)
* *The Fleet's In* (1928)
* *[[Rødtoppen fra kabareten]]* (1928)
* *Hollywood Snapshots #11* (1929) (kortfilm)
* *The Wild Party* (1929)
* *[[I trikot]]* (1929)
* *[[To sjeler – en tanke]]* (1929)
* *Paramount on Parade* (1930)
* *True to the Navy* (1930)
* *Love Among the Millionaires* (1930)
* *Her Wedding Night* (1930)
* *No Limit* (1931)
* *Kick In* (1931)
* *[[En kvinne med temperament]]* (1932)
* *Hoop-La* (1933)

## Referanser


## Eksterne lenker
*